CELEX: 62008CN0436
Language: fi
Date: 2008-10-03 00:00:00
Title: Asia C-436/08: Ennakkoratkaisupyyntö, jonka Unabhängiger Finanzsenat, Außenstelle Linz (Itävalta) on esittänyt 3.10.2008 — Haribo Lakritzen Hans Riegel BetriebsgmbH v. Finanzamt Linz

24.1.2009   
            
            
               FI
            
            
               Euroopan unionin virallinen lehti
            
            
               C 19/11
            
         Ennakkoratkaisupyyntö, jonka Unabhängiger Finanzsenat, Außenstelle Linz (Itävalta) on esittänyt 3.10.2008 — Haribo Lakritzen Hans Riegel BetriebsgmbH v. Finanzamt Linz
   (Asia C-436/08)
   (2009/C 19/18)
   Oikeudenkäyntikieli: saksa
   Ennakkoratkaisua pyytänyt tuomioistuin
   Unabhängiger Finanzsenat, Außenstelle Linz
   Pääasian asianosaiset
   
      Kantaja: Haribo Lakritzen Hans Riegel BetriebsgmbH
   
      Vastaaja: Finanzamt Linz
   Ennakkoratkaisukysymykset
   
               1.
            
            
               Onko yhteisön oikeuden vastaista se, että kansallinen viranomainen pyrkii välttämään sellaisten ulkomaisten osakkuuksien syrjinnän, jotka toisin kuin kotimaiset osakkuudet ovat lain sanamuodon mukaisesti verovapautettuja vasta 25 prosentin (nyttemmin 10 prosentin) osakkuudesta alkaen, soveltamalla hyvitysmenetelmää sillä perusteella, että Itävallan Verwaltungsgerichtshofin päätöksen nojalla näin varmistetaan parhaiten lainsäätäjän (hypoteettisen) tahdon toteutuminen, vaikka siinä tapauksessa, ettei syrjivää 25 prosentin (10 prosentin) ulkomaisten osakkuuksien rajaa yksinkertaisesti sovellettaisi, osakkuudet olisivat vapautettuja verosta?
            
         
               2.
            
            
               Onko yhteisön oikeuden vastaista se, että kotimaiset osakkuudet ovat yleisesti vapautettuja verosta, mutta alle 25 prosentin (10 prosentin) ulkomaisiin osakkuuksiin sovelletaan hyvitysmenetelmää, kun tällaisten osakkuuksien haltija ei pysty hankkimaan tietoa ulkomaisen (yhtiö)veron suuruudesta tai kun tämän tiedon hankkiminen on hänelle kohtuuttoman vaikeaa, ja
               
                           —
                        
                        
                           alle 25 prosentin (10 prosentin) suuruiset kotimaiset osakkuudet ovat vapautettuja verosta samalla, kun alle 2 prosentin (10 prosentin) ulkomaisiin osakkuuksiin sovelletaan hyvitysmenetelmää ja kun osakkuuden haltija ei pysty hankkimaan tietoa tai tiedon hankkiminen on hänelle kohtuuttoman vaikeaa
                        
                     
                           —
                        
                        
                           kotimaiset osakkuudet yleisesti ja yli 25 prosentin (10 prosentin) suuruiset ulkomaiset osakkuudet ovat vapautettuja verosta, mutta alle 25 prosentin (10 prosentin) ulkomaisiin osakkuuksiin sovelletaan hyvitysmenetelmää, kun osakkuuden haltija ei pysty hankkimaan tietoa tai kun tiedon hankkiminen on hänelle kohtuuttoman vaikeaa?
                        
                     
                           2.1.
                        
                        
                           Mikäli toiseen kysymykseen vastataan kieltävästi: onko yhteisön oikeuden vastaista se, että osinkojen kaksinkertaisen verotuksen poistamiseksi verovelvollisen on toimitettava tiedot ulkomaisesta (yhtiö)verotuksesta, vaikka tämä ei joko pysty hankkimaan tätä tietoa tai tiedon hankkiminen on tälle kohtuuttoman vaikeaa, kun viranomaiset voisivat hankkia kyseessä olevat tiedot virka-apua koskevan direktiivin nojalla?
                        
                     
         
               3.
            
            
               Onko yhteisön oikeuden vastaista se, että alle 25 prosentin (10 prosentin) suuruisiin kolmansien maiden osakkuuksiin, jotka kuuluvat pääomien vapaan liikkuvuuden soveltamisalaan, sovelletaan hyvitysmenetelmää, minkä yhteydessä tietoa ulkomaille maksettavasta (yhtiö)verosta ei voida hankkia tai sen hankkiminen on kohtuuttoman vaikeaa osakkuuden pienuuden vuoksi samalla, kun kotimaisiin osakkuuksiin sovelletaan yleisesti niiden suuruudesta riippumatta vapautusmenetelmää, ja näin osinkojen kaksinkertainen verotus joka tapauksessa poistetaan?
               
                           3.1.
                        
                        
                           Mikäli kolmanteen kysymykseen vastataan myöntävästi: onko yhteisön oikeuden vastaista se, että kolmansien maiden osakkuuksista saatavia tuloja ei vapauteta verosta, mikäli osakkuus on alle 25 prosenttia (10 prosenttia), vaikka yli 25 prosentin (10 prosentin) osakkuuksista saatavien tulojen vapauttamiselle verosta ei ole asetettu sellaisia erityisehtoja, joiden täyttyminen voitaisiin varmistaa ainoastaan kyseessä olevan valtion toimivaltaisilta viranomaisilta saatujen tietojen perusteella, vaan verovapautus myönnetään tällaisissa tapauksissa ilman lisäehtoja?
                        
                     
                           3.2.
                        
                        
                           Mikäli kolmanteen kysymykseen vastataan kieltävästi: onko yhteisön oikeuden vastaista se, että kolmansien maiden osakkuuksista saatavista tuloista ei hyvitetä ulkomaista yhtiöveroa, mikäli osakkuus on alle 25 prosenttia (10 prosenttia), vaikka yli 25 prosentin (10 prosentin) osakkuuksista saatavien tulojen vapauttamiselle verosta ei ole asetettu sellaisia erityisehtoja, joiden täyttyminen voitaisiin varmistaa ainoastaan kyseessä olevan valtion toimivaltaisilta viranomaisilta saatujen tietojen perusteella, vaan verovapautus myönnetään tällaisissa tapauksissa ilman lisäehtoja?